Río Cacaulapa

De Río Cacaulapa is en 21 Kilometer langen Stroom in dat Departamento Santa Bárbara, Honduras, de von rechts in’n Río Chamelecón münnt.

De Stroom billt sik in’n Noordwesten von dat Dörp El Temblor ut de Quebrada Loconal (5 km lang, Born twüschen Cerro Cantiles un Montaña Chimizales) un de Quebrada de Chimizales (6 km lang, Born twüschen Montaña Chimizales un Cerro El Volcán). Tohoop mit de Quebrada de Chimizales is de Río Cacaulapa also 27 Kilometer lang.

Von El Temblor löppt de Stroom na Noordoosten na dat Dörp El Tumbo un wennt sik dor na Noorden. Von El Tumbo bet na de Münn löppt de Ruta Nacional 20 (RN-20) parallel to’n Stroom dör dat Daal (Oostsied). De Río Cacaulapa kummt an de Dörper Santa Clara, Petoa un Pueblo Nuevo vörbi un nimmt dorbi von links de Quebrada Seca, Quebrada Coyota un Quebrada Chululo op. Een Kilometer vör de Münn löppt de RN-20 mit en Brügg röver na de Oostsied von’n Río Cacaulapa. Hier nimmt he ok von rechts de Quebrada de Tascalapa op. De Stroom münnt in’n Río Chamelecón. Dat Water flütt dormit na de Karibische See hen af.

Kategorie:Departamento Santa Bárbara (Honduras)